
Studiantenan 


Cas di Aruba y ATA Europa cu gratitud pa e cooperacion 
ricibi durante di 2013 ta desea un y tur un Bon Pasco y un 


Prospero Aña 2014, yena cu salud, dicha y bendicion. 

Arubahuis 


Na Pulchri Studio na Den Haag a tuma 
lugar un recepcion di Gobierno di 
Aruba na ocacion di 200 aña di Reino 
Hulandes. E recepcion a keda atendi 
pa hopi prominentenan Hulandes, 
embahadornan di diferente pais y 
tambe hopi representante di part- 
nernan comercial di Aruba, manera 
Schiphol Group, TNO y KLM. 
Na e ocacion aki Prome Minister Mike 
Eman a hiba un discurso unda ela bisa 
cu e anochi ta encera cuater topico: 
celebracion di 200 aña di Reino, e hecho cu 
Aruba desde 30 di october tin un go- 
bierno nobo, introduccion di un Minis- 
ter Plenipotenciario nobo na Hulanda 
y despedida pa e Minister Plenipoten- 
ciario pa e ultimo cuater añanan. Prome 
Minister Eman a enfatisa e relacion den 
Reino y e vision di Gobierno di Aruba 
ariba Reino Hulandes. Sr. Eman a papia 
ariba e oportunidadnan pa Aruba den 
Reino y e uso di e posicion strategico di 
Aruba pa cu comercio entre Europa y 
Latino America. 


E mandatario a gradici sr. Edwin Abath 
pa e ultimo cuater aña cu e a repre- 
senta Aruba na un manera sublime na 
Hulanda. ‘Nos ta convenci cu durante 
di su periodo como Minister Plenipo- 
tenciario sr. Edwin Abath a logra di cera 
hopi amistad cu ta di suma importancia 
pa Aruba. Ela sabi di trece na un exce- 
lente manera e mensahe di Aruba den 
Conseho di Reino y Union Europeo . Cu 
pasion y emocion ela traha na bienestar 


di Aruba. Pa esaki nos tin hopi aprecio 
pa sr. Abath,’ asina sr. Eman a bisa. 
Despues di e palabranan aki e publico 
a lanta para y aplaudi, dunando recon- 
imento na e bon labor di sr. Edwin 
Abath como Minister Plenipotenciario 
di Aruba na Hulanda. 
Alabes Sr. Eman a introduci oficial- 
mente sr. Alfonso Boekhoudt como 
e Minister Plenipotenciario di Aruba 
na Hulanda pa e sigiuente periodo di 
gobernacion. 


Sr. Abath den su discurso a bisa cu e 
hunto cu su señora a sinti nan honra pa 
representa nos hendenan leu for di cas. 
‘Nos tabata un team ariba peticion di 
nos Prome Minister y na prome lugar 
for di e pensamento cu nos ta 
sirbidor di nos pais y aun mas 
importante for di e siguransa 
cu Aruba tin un bunita futuro 
su dilanti. Desde e prome dia 
– den conseho di Reino di 6 di 
november 2009 – semper mi a 
trece dilanti e punto di bista di 
Gobierno di Aruba. Cu Reino 
no unicamnete den un cuadro 
historico, pero awor mas y mas 
a bira un union strategico, cu 
sigur tin su balor adicional y cu 
nos como paisnan den Reino, 
cu tur loke na den nos alcanse 
lo mester traha na forma nan 
di cooperacion,’ asina sr. Abath 
a bisa. 


Como aprecio pa su trabao 
como Minister Plenipoten- 


cario sr. Eman a haci entrega den 
nomber di staf y personal di Cas di 
Aruba un regalo na sr. Edwin Abath. 


Minister 
Plenipotenciario 
Alfonso 
Boekhoudt na su turno a hiba un dis- 
curso cortico unda ela introduci su mes 
na e publico. Sr. Boekhoudt a bisa cu 
na e momento cu e tabata cla como 
director di APA pa tuma e reto pa e 
construccion di un infrastructura mar- 
itimo cu ta nesesario pa e mudacion di 
e terminal di container, a bin e peticion 
di Prome Minister pa tuma encargo di 
e funcion di Minister Plenipotenciario 
na Hulanda. ‘Despues cu ultimo cuater 
añanan un fundeshi duradero a keda 
poni pa cu lasonan mas estrecho cu 
Hulanda y Europa, a bira tempo pa 
yega na cooperacionnan economico cu 
tin su beneficionan pa tur partido. Aru- 
ba facilmente por fungi como portal pa 
companianan Hulandes pa e mercado- 
nan imporante den Latino America. 
Rey Willem Alexander a bisa durante 
di su bishita na Aruba cu nos pais ta 
e puente natural entre e continente 
Europeo y Sur America. Mi ta kere cu 
tin hopi oportunidad pa Aruba y cu nos 
mester probecha di e oportunidadnan 
aki,’ asina sr. Boekhoudt a bisa. 


Sr. Boekhoudt a termina na gradici 
Prome Minister Mike Eman y su Gabi- 
nete pa e confiansa den su persona y 
cu e cooperacion di e team di Cas di 
Aruba e lo bai traha na bienestar di e 
comunidad Arubiano na Hulanda y nos 
Dushi Aruba. 


Exitoso recepcion na ocacion di 200 aña di Reino Hulandes 

Despues cu mi a wordo nombra como Ministro Plenipotenciario na november mi a ricibi un caluroso bon 
bini na Cas di Aruba na tera friu. Esey tabata un bon comienso di un periodo cu mi ta cuminsa cu hopi 
entusiasmo y nivel di speranza halto pa logra haci un diferencia pa e tempo cu ta bin. 


Aruba no ta solamente un dushi luga pa biba, pero e ta tambe un pais digno pa traha p’e. E mester inspira 
den nos e afan pa cada biaha kier haci miho. Pero e mester enboca finalmente den resultadonan concreto 
di loke ta wordo spera di nos. 


Kabinet di Aruba tin un tarea specifico pa cumpli cu ne pa e periodo nos dilanti. Mientras cu Gobierno 
di Aruba ta trahando pa defini bon e contenido di un tercer pilar economico pa nos isla, nos lo mester 
percura pa e concepto nobo y necesario aki haya man y pia pa e por cuminsa funciona. Den esaki cada 
un di nos por tin un rol, sea directo of indirecto. 


Semper Kabinet di Aruba tabata importante pa nos yiunan di tera cu ta bin Hulanda sea temporario of 
pa tempo mas largo. Ta bon pa nos no perde bista di e rol importante aki awo cu e enfoke ta bai con- 
centra hopi tambe ariba e intermediacion economico. Kier men cu e reto nos dilanti ta pa keda mehora 
den loke nos tabata haci caba, y adicionalmente amplia nos area di atencion pa sostene e ambicion di 
nos pais pa desaroya un di tres pilar economico. 


Personalmente mi ta hopi motiva pa enfrenta e desafio nos dilanti, pero e no ta un trabou cu un hende 
so por haci. Como tal mi ta conciente cu e exito pa e tarea nos dilanti ta depende di e aporte di nos tur 
hunto. Como tal mi ta expresa mi deseo di haya boso cooperacion profesional pa nos hunto asumi e 
reto nos dilanti. Mi ta confia cu si tur duna di nan banda, cu nos lo sa di surpasa expectativa y sigui duna 
contenido y balor na e trabounan di Kabinet di Aruba. Y si mester presenta cualkier obstaculo den nos 
caminda, nos lo sa di atende cu e asunto pa resolve esey. Manera nos lo bisa na San Nicolas: ‘Let’s get 
the job done!’ 


Pa e temporada di fiesta nos dilanti, lo mi desea pa e ta manera semper, un momento tambe di refleccion 
drentando un aña nobo. Laga nos corda tambe e esencia di Pasco, cu pa mi ta speranza pa humanidad. 
Pasobra caminda ta reina paz, harmonia, amor, pordon, y misericordia, eynan tin speranza. Mi mes tin 
hopi cos cu mi ta agradecido pe na Dios cu a sosode den e aña cu a transcuri, y un di nan ta cu awo lo mi 
ta traha hunto cu boso pa un causa noble. 


Bon Pasco, feliz aña nobo, y Dios bendishona boso. 


J.A. (Alfonso) Boekhoudt 
Ministro Plenipotenciario di Aruba 
December 2013 


Mensahe di Pasco di 
Minister Plenipotenciario 

Minister Plenipotenciario sr. Alfonso 
Boekhoudt a bishita Cas di Aruba pa 
asina sera conoci cu e personal di Cas 
di Aruba y di ATA Europa. E mandatario 
a ser cordialmente ricibi pa ex Minis- 
ter Plenipotenciario sr. Edwin Abath y 
directora interino di Cas di Aruba sra. 
Shandra John. 


Sr. Abath na e ocacion aki a bisa di ta 
sigur cu e personal di Cas di Aruba lo 
brinda e sosten necesario na e minis- 
ter nobo, mescos cu ela ricibi durante 
e cuater añanan cu e la funciona como 
Minister Plenipotenciario di Aruba na 
Hulanda. 
Sr. Boekhoudt a splica di ta contento 
di ta bek na Cas di Aruba, ya cu casi 


Minister Plenipotenciario Boekhoudt 
a cera conoci cu Cas di Aruba 


20 aña pasa e la jega di traha na Cas 
di Aruba. Como Minister Plenipoten- 
ciario e lo sigi cu e trabao na bienestar 
di pais Aruba y e comunidad Arubiano 
aki na Hulanda. 


E mesun atardi sr. Alfonso Boekhoudt e 
haci un bishita di cortesa – acompaña pa 
sr. Edwin Abath – na Cas di St. Maarten 
pa cera concoci cu su colega den Con- 
seho di Reino, sr. Mathias Voges. 
Sr. Boekhoudt a ser cordialmente ricibi 
pa minister Voges y e encuentro a bai 
den un esfera hopi ameno. Na final sr. 
Voges a haci entrega di un ehemplar 
di e buki ‘Sight of St. Maarten’ na sr. 
Boekhoudt como recuerdo di e bishita 
y como muestra di amistad. 


Pensamento di Pasco 


Un aña mas ta bai cabando y nos ta drenta den e temporada 
di dianan di fiesta. 
Mirando bek ariba e aña 2013, tabatin su momentonan bon y 
su momentonan menos bon. Pero no ta solamente e momen- 
tonan cu nos a pasa aden mester ta nos recuerdo di 2013, sino 
tambe soñonan y deseonan cu nos kier mira realiza. 
Cu e soñonan y deseonan aki ta nos forza pa hasi di 2014 un 
aña sumamente bunita y exitoso! 


Querido lectornan di Noticiero, permitimi desea Bo persona y 
famia un Feliz Pasco y un Prospero Aña Nobo, yena di Bendicion 
di Señor, salud y cu boso soñonan den 2014 bira realidad! 


Shandra C.E. John 
Director interino Cas di Aruba 

Minister Plasterk ‘Aruba ta bayendo bon’ 


Di e paisnan den Reino Aruba ta e unico 
cu no ta bou supervision financiero 


Aruba ta bayendo hopi bon ultimo 
añanan. Esaki tabata e mensahe di Min- 
ister Hulandes Ronald Plasterk di Asun- 
tonan Interno y Relacionnan di Reino 
durante e encuentro di ‘Het Genoot- 
schap Nederland-Aruba’ na unda Plas- 
terk tabata orador principal. Den un 
sala completamente yen e mandatario 
a elogia e maneho di Gabinete Mike 
Eman I. Un maneho cu el a yama ‘fruc- 
tifero y sensato’. 


Plasterk no a sconde su alegria cu resulta- 
do di eleccion na Aruba di e siman 
prome. ‘Como gobierno Hulandes nos 
ta keda leu di politica interno di otro 
paisnan, pero mi a felicita Mike Eman 
cu e victoria di su partido cu a logra un 
mayoria den Parlamento. Na Hulanda 
esaki ta algo imaginabel. Nos por siña 
hopi di e campañado Mike Eman’. 


‘Mi ta convenci cu nos por continua cu 
e cooperacion cu tin entre Hulanda y 
Aruba. E cooperacion ta tremendo y ta 
danki na e esfuersonan di Prome Mi- 
nister Eman. E cooperacion no ta entre 
Aruba y Hulanda so, pero tambe entre 


e otro paisnan den Reino. Riba varios 
tereno Aruba ta e guia den Reino”. 


‘Hunto nos mester bay en busca di 
un futuro nobo pa Reino, cu desde 
10.10.10 ta consisti di 4 pais igual y 
autonomo. Conscientemente mi ta bisa 
autonomo y no independiente, paso- 
bra den e mundo aki no ta existi paisnan 
independiente mas. Hulanda tambe ta 
depende di otro paisnan. Dentro di 
Reino – a base di igualdad – nos mester 
traha riba formanan nobo di coopera- 
cion cu ta conduci na situacionnan win- 
win. Cu Aruba nos ta haci esey dor por 
ehempel desaroya e funcion di hub di 
Aruba entre Europa y Latino-America’, 
Plasterk a bisa. 


‘Mi ta impresiona con Aruba ta anda cu 
esaki. Bo por skirbi anotacionnan buni- 
ta cu bo kier un hub, pero bo mester 
logr’e si. E ta mas un cuestion di traha 
duro y esaki ta exactamente loke Mike 
Eman ta haci bon. Mi a mira con el a bay 
cerca empresanan grandi na Hulanda 
pa mustra nan kico Aruba por nifica pa 
e empresanan Hulandes cu kier subi 
mercadonan cresciente den Latino 
America. Cu nan tin un miho resultado 
si nan haci esaki via Aruba na unda ta 


papia e idioma di e paisnan aki, nan 
conoce e cultura ademas di ta un socie- 
dad bon organisa’. 


‘Si ta pa mi nos relacion ta mas cu sola- 
mente e elemento profesional. Mi a 
yega di tende cu ‘hunto nos por gana 
hopi placa (un expresion di Minister 
President Rutte durante su bishita na 
Aruba), pero nos por saca mas ben- 
taha di nos cooperacion. Mi ta pensa 
riba enseñansa y salubridad”. Den su 
discurso Minister Plasterk a enfoca riba 
e consecuencianan di e crisis mundial 
riba finanzas publico. “Mescos cu otro 
paisnan esaki pa e gobierno nobo di 
Aruba tambe ta un reto. Cu e debe 
di pais Aruba ta den careda di 70% ta 
un punto di preocupacion. E ta algo 
cu hopi pais na mundo ta lucha cu ne, 
incluso Hulanda. Di un banda stimula 
economia y husticia social y di otro 
banda mantene disciplina presupues- 
tario ta un liña hopi smal. Di e 4 pais- 
nan di Reino tres ta bou supervision 
financiero. Solamente Aruba no. Pero 
gobierno di Aruba tambe mester tuma 
medida’, Plasterk a enfatisa indicando 
riba e decision di Curaçao pa hisa edad 
di pensioen di 60 pa 65 aña. 

Elogio y sosten pa Aruba na Hulanda 


Bishita di e delegacion di Aruba bou 
liderazgo di Prome Minister Mike Eman 
na Hulanda a resulta masha positivo. 
Politiconan na Den Haag por lo general 
ta positivo riba tur loke a bin dilanti. 
Mundo empresarial Hulandes ta masha 
interesa pa haci negoshi cu Aruba. 


E delegacion Arubano a bishita Hulanda 
den cuadro di celebracion di 200 aña di 
existencia di Reino Hulandes. Siguien- 
temente e delegacion a papia cu man- 
datarionan Hulandes, e comisionnan 
permanente di Relacionnan di Reino 
di Eerste y Tweede Kamer y empresa 
y organisacionnan Hulandes. E delega- 
cion a bay Bruselas tambe na unda a 
hiba combersacionnan cu comisari- 
onan Europeo. Eynan Prome Minister 
Mike Eman a hiba un discurso pa miem- 
bronan di Parlamento Europeo. 


E delegacion a haya masha hopi elogio 
pa e forma di traha di Gabinete Mike 
Eman y su postura constructivo den 
Reino. Ademas di elogio a priminti e 
delegacion sosten pa ehecuta su plan- 
nan den futuro. Durante e debate riba 
e presupuesto di Asuntonan di Reino, e 
politiconan Hulandes no a sconde nan 
admiracion pa Aruba en lo general y 
pa Minister Presidente Mike Eman en 
particular. Sr. Gert-Jan Seegers di par- 
tido ChristenUnie a vocifera esaki den 
e siguiente forma: ’Ayera nos a ricibi 
Prome Minister di Aruba. Tabata un 
encuentro agradabel. Mi a wordo con- 
movi den forma positivo dor di e acti- 
tud cu e ta radia, di e oportunidadnan 
cu e ta mira. Mi ta desea pa nos tur lo 


por tin e mesun actitud ey, pasobra e ta 
masha constructivo’. 
Miembronan di Parlamento cu den 
pasado tabata critico over di Aruba, 
tabata sumamente entusiasma. Miem- 


bro di Parlamento Hulandes Ronald 
Van Raak (SP): ‘Cooperacion entre e 
paisnan mi ta haya fantastico, sigur 
cu Aruba. Mi ta spera cu den futuro 


nos por traha miho cu e otro paisnan 
tambe’. 


Riba tereno gubernamental tabatin 
sosten pa e plannan di Gabinete Mike 
Eman II. Cu secretario di estado Fred 
Teeven di Seguridad y Husticia Eman a 
discuti e avance cu tin riba e proyecto 
conhunto ‘pre-clearence’. Reforma di 
siguridad social na Aruba tambe tabata 
riba agenda durante e combersacion cu 
Minister di Asuntonan Social y Empleo 
Lodewijk Asscher. Finalmente tabatin 
un encuentro cu Minister Frans Tim- 
mermans na unda e enfoke conhunto 
di e gateway pa Latino-America. A dis- 
cuti e organisacion di e di dos ‘Europe 
Meets the Americas’ na luna di juni. 


Despues di e encuentro cu Tim- 
mermans e delegacion tabatin algun 
combersacion cu NCH, ‘Nederlands 
Centrum voor Handelsbevordering’ na 
unda citanan a wordo traha pa siguien- 
temente subi mercado Latino-America- 
no hunto. NCH tin entre otro contacto 
directo cu 24 mil empresa na Hulanda 
cu ta ocupa nan mes cu exportacion. 


Mundo empresarial tambe ta satisfecho 
cu e progreso na Aruba. Delegacion di 
Aruba a papia cu entre otro TNO, KLM, 
Schiphol y NCH. E relacion entre TNO y 
Aruba ta wordo intensiva den e añanan 
cu ta bin. Directiva di TNO a delibera 
cu e delegacion riba e posibilidadnan 
cu tin pa na 2014 hunto ehecuta un 
cantidad grandi di proyecto. 

Prome Minister durante discurso den Parlamento Europeo 


Prome Minister Mike Eman tabata ora- 
dor den Parlamento Europeo durante 
e tratamento di e regimen LGO, unda a 
trata con su cambio y desaroyonan den 
futuro ta bay ta. E discurso di Eman a 
hala atencion di e miembronan di Par- 
lamento Europeo pa e conocemento 
grandi cu e tin riba e tereno aki, pero 
su vision pa Aruba a impresiona nan 
hopi tambe pa cual nan a expresa nan 
aprobacion. E tema di e reunion ta: 
‘Pais y Teritorionan Ultramar di Union 
Europeo: baloracion di un vision global 
y desaroyando hubnan regional’. 


Despues di e prome dia di reunion 
Prome Minister Eman a bisa di ta haya 
hopi importante pa e paisnan cu ta 
pertenece na e parti di Union Europeo 
cu ta cay bou e paisnan LGO, desaroya 
un vision comun con haci miho uzo 
di e relacion cu cada un tin cu Union 
Europeo. ‘Un di e temanan cu ta bin bek 
cada bes como un punto ta caminda e 
partinan cu tin e relacion special aki cu 
Union Europeo por ta un lider den dje. 
Esaki pasobra hopi di nan ta islanan y ta 
den cierto condicionnan climatologico 
cu ta duna nan un bentaha pa por ta un 
pais lider. Un pais caminda tin centro- 
nan di estudio den e area di desaroyo 
di clima, pero tambe den e area di ener- 
gia renobabel’. Eman a elabora ariba e 
ambicion grandi di Aruba pa na 2020 


draai 100% riba energia renobabel. 
Na e mesun momento Aruba kier un 
desaroyo sostenibel social economica- 
mente. ‘Esey kier men cu mester tin un 
sentido grandi di husticia social den e 
forma con ta reparti entrada y bienes di 
e pais. Mester tin un democracia hopi 
profundo caminda no tin solamente 
eleccion liber, pero tambe participa- 
cion di ciudadanonan den decision- 
nan importante, manera Dialogo Social 
y Town Hall Meetings,’ asina sr. Eman 
a bisa. Eman a papia tambe riba desa- 
royo den barionan na Aruba cu ta wor- 
do converti den barionan di 5 strea na 
unda tin un calidad husto di bida. Mes- 
cos tambe riba centronan di ciudad cu 
ta trece comunidad hunto y desaroyo 
di areanan publico unda ciudadanonan 
por bin hunto. 


Durante di su bishita na Bruselas Prome 
Minister Eman tabata tin un encuentro 
satisfecho cu Euro Comisario Neelie 
Kroes. Tambe presente na e reunion 
chef di Gabinete di Euro Comisario 
Kroes Prins Constantijn. E delegacion a 
sinta basta largo cu ne y a brainstorm 
riba e oportunidadnan cu Aruba cu su 
posicion strategico y su hendenan ta 


ofrece Reino y Union Europeo. Sr. Eman: 
‘Comisario Kroes tin un funcion special 
den Union Europeo. E ta encarga cu 
e portfolio digitalisa y mercado liber 
di tur locual tin di haci cu IT. Pa nos 
esaki ta importante pasobra cu den 
desaroyo di pais Aruba pa locual ta 
trata telecomunicacion e aspectonan 
Europeo semper ta hunga un rol’. Eman 
ta haya cu e desaroyo di Aruba como 
un centro di conocemento y innova- 
cion ta bay hunga un rol mucho mas 
grandi. Eman: ‘Den Union Europeo a 
bin fondonan nobo basa riba e vision 
cu nos a bin ta articula pa duna e LGO 
un curpa nobo, unda ta bay tin mas 
enfoke kico nos como paisnan cerca di 
mercadonan emergente por nifica pa 
Union Europeo. E concepto ‘Centers of 
Excellence’ (centronnan di inteligencia) 
tambe ta desaroyando su mes dentro 
di e perspectiva cu Union Europeo tin 
riba nos paisnan cu ta forma parti di 
e regimen di LGO’. E formato nobo di 
LGO, e asina yama LGO-hybrid ta un 
avance grandi. ‘Nos ta mira cu e status 
di paisnan ultraperiferico tabatin un rol 
mucho mas strategico den e relacion cu 
Europa cu e paisnan LGO tabatin y nos 
a logra durante e ultimo añanan di poco 
poco bay cambiando e perspectiva 
tambe di Union Europeo pa e areanan 
cu ta cay bou e regimen di LGO’, Eman 
a comenta. 


December 2013 


‘Pa nos un sociedad uni ta e vision mas 
completo di un desaroyo sostenibel’ 


Delegacia di Aruba cerca Euro Comisario Neelie Kroes 

Den un combinacion di dos ceremonia 
Gabinete Mike Eman II a wordo hura- 
menta y inaugura oficialmente ariba 30 
di october ultimo. Den oranan di atardi 
tabatin un ceremonia na Fort Zoutman 
caminda e parti oficial di huramen- 
tacion a tuma luga den presencia di 
Gobernador Freddy Refunjol. 
Comision organisado e aña ’ki a duna 
e di dos parti un toke diferente unda 
e mandatarionan a wordo compaña pa 
grupo di scout y bandera y un grupo di 
persona (muchanan) cu ta representa 
e diferente nacionalidadnan cu ta biba 
na Aruba, te na e area di e celebracion 
dilanti Bestuurskantoor. 
Den e prome parti di e ceremonia 
representante di seis pensamento 
religioso, a duna un mensahe di 
bendicion pa tur e mandatario, 
pidiendo pa nan tin hopi sabiduria 
e añanan nos dilanti. E anochi aki a 
conta cu presencia di un grupo grandi 
di ciudadanonan cu a bin scucha e 


Gabinete Mike Eman II huramenta y inaugura cu pueblo 


presentacion di e Ministernan nobo di 
Gabinete Mike Eman II, demostrando 
nan apoyo pa e trabou cu mester sigui 
cu n’e den e proximo cuatro añanan. 
Tabata un momento simbolico, pero 


yena di emocion momento cu e 
Ministernan di Gabinete Mike Eman II 
a drenta nan oficinanan nobo situa den 
edificio Cocolishi. 


E construccion di e solar panel park na 
aeropuerto Internacional Reina Beatrix 
lo ta un ‘milestone’ hopi importante pa 
Aruba. E anuncio aki tin di haber cu e 
construccion di e parkeerplaats alter- 
nativo cu mester sosode prome cu e 
instalacion di e actual solar panelnan. E 
proyecto aki ta masha grandi, un total 
di 3.6 Megawatt, 24 mil meter cuadra 
caminda ta papia di 7 miyon kilowatt/ 


Solar Park ta e prome proyecto di e 
magnitud asina grandi den nos region 


uur. Esaki ta e prome proyecto asina 
grandi den region y pa esey mester 
ta orguyoso di dje. Den region, Aruba 
ta para como number un di calidad di 
producto pa loke ta awa y electrici- 
dad y tambe number un pa calidad di 
suministro. 


Planificacion pa construi un solar park 
di magnitud aki ta un reto hopi grandi 


y ta un proceso complica. E parkeer- 
plaats ta un area importante pa aero- 
puerto y su bishitantenan y pa esey ta 
importante cu e construccion di e solar 
park lo tin un impacto minimo riba uso 
di e area aki. Pa e motibo aki a inicia 
un parkeerplaats alternativo pa e tra- 
hadornan di aero puerto y lo cuminsa 
construi e solar park den fase. 


Pa ELMAR NV esaki ta un proyecto 
cu hopi reto, segun ing. Robert Hen- 
riquez, director di e compania di uti- 
lidad ta menciona cu ‘E ta algo nobo, 
innovativo y di cual nan ta orguyoso 
di dje’. Segun sr. Henriquez, ta impor- 
tante pa enfoca riba e resultado final 
cual ta un parkeerplaats cu un afdak 
completamente di panel solar dilanti 
di un aeropuerto cu ta hopi bishita pa 
miyones di turista. ‘Esaki ta un señal bon 
cla cu nos ta moviendo den e direccion 
corecto. Un direccion cu ta refleha 
sostenibilidad’. 

Green Corridor ta un otro proyecto 
grandi cu ta den pipeline pa wordo 
ehecuta. Proyecto PPP Green Corridor 
y Watty Vos Boulevard ta encera un 
inversion cuantitativo den economia di 
Aruba. Den e caso specifico di Green 
Corridor ta papia aki di un proyecto cu 
ta cuminsa na inicio di 2014. Ta cuminsa 
cu e pre-work cu ta e conexion entre 
e area di Barcadera y Green Corridor, 
cu ta e caminda cu ta haci posibel pa e 
fluho di trafico cu ta bay bin di e desa- 
royo di e waf di container por cana bon. 
Cu construccion di e Green Corridor 
e molester di trafico pa habitantenan 
di Cas Paloma, Parkietenbos, Simeon 
Antonio y Mahuma ta disminui, crean- 
do asina un alivio grandi pa e bisindari- 
onan ey. 
Esaki ta e prome fase di e proyecto 
Green Corridor. Na mitar di 2014 si tur 
tur cos cana bon lo sigui cu construccion 
di e Green Corridor mes. Un proyecto 


Proyecto Green Corridor ta cuminsa na inicio di 2014 


cu ta tuma dos aña pa keda cla cu 
un inversion di shen miyon florin. E 
proyecto aki ta crea hopi cupo di trabou, 
hopi oportunidad pa companianan 
local por participa den tur aspecto 
di e proyecto aki. Un parti grandi ta 
wordo dedica na embeyecimento den 
e area entre caminda y casnan. Aki ta 
bay bin parke, fietspaden, caminda pa 


cana y di recreacion. Tur esaki ta parti 
di e proyecto ‘Green Corridor’ cu ta 
algo hopi positivo pa e barionan unda 
e caminda ta bay pasa. Como resultado 
adicional Aruba ta bay conoce hopi 
actividad economico y desaroyonan 
positivo. 


Un total di 119 panel solar cu hunto ta 
cubri 190 meter cuadra di e dak di edifi- 
cio ‘Cocolishi’ pega cu Bestuurskantoor, 
ta muestra palpabel cu e gobierno aki 
ta trahando cu vision pa futuro. E panel- 
nan solar ta suministra coriente pa algo 
mas di dos piso di e edificio futuristico 
aki. Banda di e panelnan solar e edificio 
tin tambe glasnan bon isola. E meta cu 
Gabinete Mike Eman I a pone su dilanti 
algun tempo pasa caba ta pa converti 
e isla aki den uno cu ta draai completa- 
mente riba energia alternativo. Cu insta- 
lacion di e panelnan solar aki gobierno 
ta yegando un paso mas cerca di logra 
e meta aki. Cu realisacion di un di dos 
Parke di Molina y e proyecto parkeo 
solar na aeropuerto Aruba pronto lo 
ta suministrando 40% di coriente a base 
di energia renobabel. 


Den sala di Conseho di Minister a tuma 
luga e entrega oficial di e edificio nobo 
di Bestuurskantoor. E construccion 
nobo, bon conoci como ‘Cocolishi’ ta 
bira sede di tur Ministerio di pais Aru- 
ba. Esaki no solamente pa mehora fun- 
cionamento di Gobierno, pero tambe 


Edificio di Cocolishi finalisa cu instalacion di panelnan solar 


ta laga espacio pa restauracion di edifi- 
cio di Bestuurskantoor den monumen- 
to historico. 


E siguiente stap ta pa finalisa e trabou 
di Plasa Padu cu ta bin rond di edifi- 
cio Cocolishi y hunto cu Parlamento, 
Oficina di Gobernador, Fort Zoutman, 
Stadhuis, Contraloria General, ex-Mu- 


seo Numismatico, ex-Havenkantoor 
y Bestuurskantoor ta cera e ‘binnen- 
hof’ of Plasa Historico cu ta planea pa 
bira riba su mes, un atraccion turistico 
y nos mesun hendenan den centro di 
Oranjestad. 


December 2013 
Noticiero Aruba 


10 


Aruba a ricibi pareha real cu hopi amor 


E pueblo di Aruba a duna Rey Willem 
Alexander y Reina Maxima un recep- 
cion cu hopi amor y aprecio durante 
di nan bishita na nos isla. Dilanti di 
Bestuurskantoor un publico grandi cu 
bandera di Aruba y Hulanda a saluda 
e pareha real. Alexander y Maxima a 
wordi acompaña pa Gobernador Fre- 
dis Refunjol y Prome Minister Mike 
Eman. Despues a sigi un encuentro cu 
Conseho di Minister y cu Parlamento. 


Despues e Rey y Reina a presencia un 
debate entre hobennan di Parlemento 
Hubenil y Universidad di Aruba den 
Sta. Theresita Centre na San Nicolas. E 
hobennan a prepara nan mes bou guia 
profesional di entre otro Peter van der 
Geer, Eric Meijts y Yolanda Richardson. 
Puntonan importante den un debate 
ta pa trece argumentonan bon docu- 
menta dilanti, cla y convenciente. Pa 
gran parti ta bay pa e forma di debati, 
pero ta obvio cu e contenido tambe ta 
relevante. 


‘Aruba masha masha danki!’ asina Rey 
Willem-Alexander a cuminsa su discur- 
so cortico na ciere di e concierto ‘Royal 
Night at Bushiribana.’ E evento a trece 
hunto un cantidad grandi di artista, 
musica y miles y miles di persona den 


publico pa presencia un espectaculo 
nunca prome mira na Aruba. Riba esce- 
nario hunto cu Reina Máxima, e Rey a 
provoca un gran reaccion den publico 
ora el a bisa cu ‘E anochi aki, e concierto 
aki, e show total aki di Aruba a conmove 
nos profundamente.’ 


Riba e di dos dia di e bishita oficial 
e pareha real a comparti un mainta 
vibrante cu muchanan di scol basico 
na stadion ora cu nan a celebra den un 
forma unico e Royal Jump-Up. Despues 
Pareha Real a bay sede di Museo Arke- 
ologico pa un encuentro priva cu 15 
ciudadano di nos isla. E reunion a sirbi 
tambe como almuerzo cu a keda sirbi 
den e di dos piso di ex residencia Ecury 
na Schelpstraat. Aki Su Mahestad Rey 
Willem-Alexander y Reina Máxima a 
scucha, puntra y intercambia idea riba 
e desaroyo di Aruba y e plannan pa 
futuro. 

Prome Minister Mike Eman ta 
ricibi rapport ‘Smart Growth Pathways’ 


Presidente di Carbon War Room dr. 
José María Figueres a haci entrega di 
e raport ‘Smart Growth Pathways’ cu 
Carbon War Room a traha na Prome 
Minister Mike Eman. Haciendo uzo di 
su experticio y cu e informacion cu e 
tin, CWR a traha e documento relacio- 
na cu e reto grandi cu Aruba a pone 
su dilanti pa na 2020 ta independiente 
di petroleo fosil. Tambe con pone un 
base solido pa prosperidad sostenibel 
y crecemento den futuro. 


Figueres a accentua cu e rapport ta 
parti di un proceso cu ta andando. El 
a splica con na fin di 2011 CWR a cera 
conoci cu e vision di Prome Minister 
Eman. Un vision pa converti Aruba 
den un economia sostenibel haciendo 
lo menos posibel uzo di petroleo fosil. 
CWR di su banda tambe a haci un 
compromiso. E asina yama ‘ten islands 
commitment’. E compromiso aki ta 
encera comparti cu otro islanan den 
Caribe loke CWR a siña y experencia 
den e caminda cu el a scoge pa cana 


hunto cu Aruba den logra su meta. Un 
otro punto cu Figueres a trece dilanti 
relaciona cu e rapport ta cu su obhetivo 
ta parce di ta total, di tin tur informacion 
necesario aden. Figueres a bisa cu CWR 
ta conta riba e forma con Aruba ta anda 
cu su asuntonan: den forma habri, 


consultativo y semper tumando den 
consideracion pensamento y idea di 
otro. Un otro punto cu Figueres a trece 
dilanti ta cu den e proceso andando aki 
CWR lo kier traha di cerca cu partners 
na Aruba mes y pafo di Aruba. 


Acuerdo pa logra un presupuesto 
balansa den e periodo di gobernacion aki 


Riba iniciativa di Minister di Finan- 
zas Juan David Yrausquin, Gabinete 
Mike Eman II y fraccion di AVP den 
Parlamento a yega na palabracion- 
nan concreto con maneha finan- 
zas publico den e siguiente cuatro 
añanan. Esaki mester conduci na un 
presupuesto balansa prome cu fin 
di e periodo di gobernacion aki. E 
palabracionnan aki a wordo hancra 
den un acuerdo cu a wordo firma pa 
tur minister di Gabinete Mike Eman 
II y lider di fraccion di AVP Rene 
Herde. 


Prome Minister Mike Eman a enfati- 
sa cu e metanan importante pa e 
sigiente añanan ta pa trece stabili- 
dad den e fondonan cu ta esencial 


pa pais Aruba, manera fondonan di 
pensioen y di seguro, pero tambe 
di finanzas publico pa di e forma 
aki yega na un presupuesto balansa 
durante e periodo di gobernacion. 
Eman a bisa cu den pasado otro 
gobernacionnan tambe a yega di 
pone un presupuesto balansa como 
nan meta y pa yega na e criteria di 
3% di deficit den comparacion cu e 
GDP. Hopi bes por mira cu e meta 
aki no ta wordo alcansa pasobra cu 
mantencion di e liña di gastonan di 
gobierno ta un reto, na Aruba mes- 
cos cu na otro paisnan. 
Prome Minister Eman a bisa cu ta 
obvio cu entrada tambe ta impor- 
tante pa logra un presupuesto balan- 
sa, pero cu un mirada hopi specifico 


riba e gastonan ya cu den otro paisnan 
y tambe na Aruba a sosode hopi bes 
cu ta logra e cifranan proyecta pa loke 
ta crecemento y aumento di entrada 
di gobierno, pero cu mes tanto bes no 
tabata mes exitoso den wanta e liña di 
crecemento di gastonan. 
Den e buskeda di e Balanced Budget 
ta pone atencion y un compromiso 
special entre colega ministernan y e 
fraccion cu ta sostene gobierno den 
Parlamento riba e liña di gastonan. 
Ta tuma e cifra di e gastonan di pre- 
supuesto 2013 manera el a keda 
entrega ultimamente na Parlamento 
como e punto di salida di gastonan. 
‘Den e siguiente 4 añanan e gastonan 
no mag surpasa esnan di 2013’, asina 
sr. Eman a bisa. 

Mensahe di Fin di 
Aña di Prome Minister 


Amigonan, 


Aña 2013 tabata uno yena di expectativa, reto y logronan. Tabata e aña tambe cu Aruba a bay urna 
electoral y a scoge convincentemente pa continuacion di un gobierno di pueblo, pa pueblo y cu 
pueblo. Na 2013 nos por mira bek riba nos prome periodo di gobernacion. Un periodo na unda 
hopi a wordo haci. A restora e relacion den Reino cu pa varios aña tabata bou hopi tension. Plan Bo 
Aruba, na unda calidad di bida di e ciudadano ta para central, a haci un impacto grandi y ta canando 
su curso. Remodelacion y revitalisacion di Caya grandi, un magno proyecto ta yegando su fase fi nal. E 
streetcar a cuminsa core y ya ta parti di e panorama nobo di caya grandi. Un caya grandi vibrante na 
unda inversionnan a wordo haci tanto dor di gobierno como dor di negociantenan den caya grandi 
mes. E confi ansa tey bek. Bo ta mira esaki tur caminda. Barionan ta hayando e atencion cu nan merece 
y na 2014 y e siguiente añanan e atencion aki ta sigui. Construccion di e vierbaansweg di San Nicolas 
pa Playa ta cuminsa pronto. E plannan ta cla y ringweg number tres pronto ta den ehecucion, mescos 
cu ampliacion y renobacion di Dr. Horacio Oduber Hospital. Tur caminda por nota actividadnan di 
construccion pa di e forma aki drecha e infrastructura na Aruba. Enfoke di e gobierno aki ta pa con- 
verti Aruba den un gateway pa Europa y vice versa. Tin un avance grandi caba riba e tereno aki. Den 
cuadro di e gateway aki a tene na luna di mei e conferencia ‘Europe Meets the Americas’ cu a resulta 
un exito sin precedente. Pre-clearance ta otro proyecto cu pronto lo mira luz di dia. Tur indicacion ta 
mustra cu esaki no ta tarda mucho mas pa wordo realisa. Conferencia Green Aruba cu e aña aki a bay 
den cooperacion cu CREF atrobe a duna tremendo resultado. E acuerdo cera cu Carbon War Room di 
Sir Richard Branson aña pasa pa converti Aruba den un economia 100% sostenibel ta hayando acogida 
den mundo. Esaki mientras cu na Aruba mes ta trahando duro pa logra e proposito aki. 
Gobierno ta haya cu e prosperidad cu Aruba a conoce mester cana paralelo cu e felicidad y un miho 
calidad di bida di e ciudadano. Pa e motibo aki ta invertiendo den varios proyecto pa trece bek e 
balornan cu a bay perdi, manera norma, amor pa nos prohimo, atencion y convivencia pa y cu otro. Cu 
orguyo mi por menciona tambe cu e aña benidero e di 4 grupo di hoben di ‘Formacion Social’ ta start 
su trayecto cu hobennan ta cla y determina pa sigui riba e caminda positivo cu nan a scoge pa cana. 
Aña 2013 tabata un aña exitante pa Aruba. Su Mahestad Rey Willem-Alexander y Reina Maxima a 
honra nos isla cu un bishita. Un bishita cu ta keda graba den nan y nos mente pa semper. Aruba a brinda 
e Pareha Real dos dia yena cu actividadnan emocionante cu punto culminante un presentacion musical 
magnifi co na e ruinanan di Bushiribana. Algo mahestuoso cu a haya gran acogida. 
Nos relacion cu Reino ta miho cu nunca. Riba hopi tereno tin cooperacion manera e realisacion di un 
gateway y pre-Clearance na Aruba pa Hulanda y Europa. Nos ta drenta un aña nobo cu sentimentonan 
grandi di positivismo. Hunto manera semper nos ta logra. 
Mi ta desea tur hende un Bon Pasco y un Feliz y Prospero Aña 2014. Cu Dios drama su bendicion y 
amor riba cada un di nos. 


Mike Eman 

Studiantenan 


Celebracion di Pasco pa mentornan 


Den Sala Padu a tuma lugar un celebra- 
cion di Pasco pa e grupo di mentornan 
di Cas di Aruba. 
Na e ocacion aki directora interino 
di Cas di Aruba sra. Shandra John a 
gradici e mentornan pa nan bunita tra- 
bao durante di 2013 y ta spera ariba e 
mesun contribucion pa e aña nobo. 
Alabes a yama bon bini na dos mentor 
nobo cu ta sr. Rudolf Robles pa e region 
di Arnhem\Nijmegen y sra. Reina Danje 
pa e ciudad di Rotterdam. 
Tambe presente na ocacion aki tabata 
hefe di departamento di Enseñansa 
di Cas di Aruba sr. Samuel Dumfries 
y functionarionan di departamento di 
Enseñansa di Cas di Aruba. 


Durante di un encuentro hopi ameno 
Cas di Aruba y e departamento di 
Enseñansa a tuma despedida di studie- 
mentor di e region di Groningen sr. Silvio 
Emerencia. Director interino di Cas di 
Aruba sra. Shandra John - den presencia 
di funcionarionan di Cas di Aruba y tur 
e otro studiementornan - a haci entrega 
di un plakaat na sr. Emerencia como 
gratitud y aprecio pa tur e añanan cu ela 
guia nos studiantenan na Groningen. 


Despedida 


E studiante Arubiano Nichelle Vlaun a 
gana e di dos premio den e concurso 
di fotografia bou di e grupo di studian- 
tenan nobo for di Aruba y Curaçao cu 
a bin pa studia na Rotterdam. E premio 
a consisti di un suma di placa di 100 
euro. 
Esaki a tuma lugar durante un ceremonia 
na Hogeschool di Rotterdam. E prome 
premio a bai pa Daniël de Jongh for 
di Curaçao, mientras cu Sharité Oleana 
tambe di Curaçao a termina na di tres 
lugar. E premionan a keda entrega door 
di burgemeester di Rotterdam Ahmed 
Aboutaleb. 
E concurso di fotografia aki ya ta wor- 
do teni pa tres aña consecutivo pa 
gemeente di Rotterdam y e Platform 
studerende Antillianen en Arubanen 
in Rotterdam (PAAR). 


Studiante Arubiano a gana di dos 
premio den concurso di fotografia 

Prome Minister di Aruba Mike Eman a 
topa cu un gupo di studiante Arubiano 
na Staal na Rotterdam pa brainstorm 
ariba ideanan pa Aruba. Alrededor 
di 80 studiante a atende e session aki 
unda nan por a trece ideanan ariba 
puntonan importante pa e futuro desa- 
royo di Aruba. Eman a wordo acom- 
pa pa minister di Infrastructura Benny 
Sevinger y Minister Plenipotenciario 
Alfonso Boekhoudt. 


Prome Minister a cuminsa su discurso cu 
un ilustracion di e desaroyo na Aruba 
desde e añanan cincuenta cu construc- 
cion di e prome hotel na Aruba, te cu 
awe cu Aruba conoce diferente hotel- 
nan. Sr. Eman a enfatisa ariba e maneho 
di su gobierno pa bienestar general 
den barionan y percura pa Aruba no 
ta dispone unicamente di hotelnan di 
cinco estrea, pero tambe cuido medi- 
co, scolnan y cuido di anciano ariba un 
nivel di cinco estrea. 
Sr. Eman a repasa e desaroyonan cu 
Aruba a conoce e ultimo cuater añanan, 
manera ariba e tereno di energia alter- 
nativo, renobacion den centro di ciu- 
dadnan y barionan. 


Durante di e ‘brainstorm session’ cu 
studiantenan a bin hopi ideanan y sug- 
estionnan padilanti. Hopi di e remar- 
canan tabata dirigi ariba e plannan di 
Gobierno ariba e maneho sostenibel. 


Dialogo cu studiantenan na Rotterdam 


Esaki a varia di con ta deal cu kimamen- 
to di sushi, pa mas uso di transportacion 
publico, te cu produccion di comusti- 
ble bio na Aruba. Otro studiantenan a 
pidi atencion pa cuido medico, pa bin 
cu un centro di conocemento na Aruba 
cu ayudo di institutonan manera Har- 
vard University y TNO Delft. Un otro 
studiante a bisa cu lo ta bon pa Aruba 
den un forma di un lab, mira pa trece 


systemanan di energia cu ta totalmente 
algo nobo pa Aruba y mundo. 
Na final Prome Minister a bisa di ta 
contento cu e encuentro aki a trece 
hopi di nos studiantenan pa pensa y 
‘brainstorm’ ariba ideanan y plannan 
pa futuro di Aruba. Ela bisa di spera cu 
hopi di nos studiantenan por sigi con- 
tribui na e desaroyo di Aruba. 

LAN Colombia cla pa trece mas turismo pa Aruba 


Despues di algun luna di negociacion, 
dia 2 di december ultimo LAN a aterisa 
pa prome bes na Aruba, cu un avion 
Airbus 320 cu 174 asiento abordo. 


Peter Steinmetz, C.E.O. di Aruba 
Airport Authority tabatin palabranan 
di gradicimento cu LAN a yega Aruba 
finalmente. E ta uza e palabra ‘final- 
mente’ pasobra nan lo por a cuminsa bula 
mas trempan, pero tabatin e pasenshi 
necesario pa warda algun siman riba 
e trabounan di mantencion cu tabata 
tumando luga marduga riba e pista di 
aeropuerto. Durante e discursonan cu a 
tuma luga den VIP Room di Aeropuerto, 


Christian Ortiz, director comercial di 
LAN Colombia a bisa cu LAN Colombia 
lo no ta solamente un brug entre 
Colombiano y Arubiano, sino cu 
pasaheronan lo por conecta facilmente 
cu Chile, Peru, Ecuador, Argentina 
y hasta cu Brazil. Nos a tene cuenta 
tambe cu di e 1 miyon turista cu ta 
yega Aruba pa aña, 24% ta yega for 
di destinacionnan cu LAN of TAM ta 
opera, demostrando asina e potencial 
grandi di e mercado di Aruba. Natalia 
Castenada Ramos, gerente de Turismo 
di LAN a sigura cu nan pronostico ta cu 
e mercado di turismo for di Colombia 
pa Aruba lo crece cu 50% den e aña nos 


dilanti. Actualmente ta yegando 18.000 
Colombiano pa aña y cu e intencion pa 
e cantidad ey crece mucho mas danki 
na e conexionnan cu LAN ta ofrece 
tanto den Colombia mes como tambe 
otro destinacionnan internacional. ‘Mi 
ta sumamente honra, pasobra e ta 
pa prome biaha cu nos tin un di dos 
vuelo, desde aña 2000 cu Air Aruba a 
stop di bula, cu nos ta logra un di dos 
aerolinea cu ta yega for di un hub asina 
importante manera Bogota. Y den e 
caso aki no cu cualkier aerolinea, sino 
cu un di e tres nan mas grandi di Latino 
America’, asina Otmar Oduber, Minister 
di Turismo, a enfatisa. 


Turismo di crucero te cu luna di novem- 
ber a mustra un crecemento cu 21,9 
porciento na un total di 592.352 pasa- 
hero. Esaki ta haci e luna di november 
e aña aki mihor cu e mesun luna aña 
pasa. Turismo di crucero a mustra un 
desaroyo mas mihor cu e aña anterior, 
den cua aña tanto e cantidad di barco- 
nan crucero como e cantidad di pasa- 


Turismo di crucero ta sigi crece den 2013 


heronan a baha. E barconan crucero 
ta birando mas grandi, segun cifranan 
statistico di Aruba Ports Authority di e 
ultimo 13 añanan. Desde 2002 e totali- 
dad di pasahero crucero cu anualmente 
ta bishita Aruba a pasa e cifra di mei 
miyon pasahero y na 2009 esaki hasta 
a yega na mas cu 600.000 pasahero pa 
aña. Durante e añanan 2010 pa 2012 


tabata tin un caida den e cantidad di 
pasahero, pero por mira cu pa turismo 
crucero 2013 ta mustra bon. Princi- 
palmente e lunanan den off season ta 
dunando resultadonan hopi positivo y 
esaki ta den liñea cu e maneho di minis- 
ter Otmar Oduber di Turismo pa trece 
mas turista di crucero den e lunanan di 
off season. 

Ronella Tjin Asjoe-Croes: ‘E ta trece 
hopi balor agrega pa nos producto turistico’ 


‘Di parti di Aruba Tourism Authority 
nos kier felicita gerencia di Ritz Carlton 
y tur e empleadonan, cu e tremendo 
apertura, pero tambe cu un joya di 
proyecto pa Aruba’, asina Ronella Tjin 
Asjoe-Croes, CEO di Aruba Tourism 
Authority a duna di conoce na ocasion 
di apertura di e hotel. 


E ehecutivo na cabes di e organisacion 
cu ta maneha turismo na Aruba a sigura 
cu Ritz Carlton ta mas cu djis un hotel mas. 
E ta referi na e efectonan cu e apertura 
y e inversion aki tin den comunidad 
henter, sin lubida e proyectonan nobo 
cu a anuncia durante e apertura cu sigur 
ta bon bini. ‘Esaki sigur ta simbolisa 
un joya di hotel cu awor ta forma 
parti di e producto, di e experiencia 
Aruba, pero sigur un compania cu ta 
trece mas beneficio pa e comunidad 
local, fuera di e beneficionan obvio 
cu ta creacion di cuponan di trabou, 
training cu empleadonan lo ricibi, y 


duna realse na e nivel di excelencia den 
servicio, demas proyectonan cu enfoke 
educacional y cu enfoke riba Aruba su 
medio ambiente ta balornan agrega pa 
nos producto turistico. Nos ta orguyoso 
di por tin un Ritz Carlton y logicamente 
esaki ta trece hopi otro bentaha mas pa 
nos’, asina Ronella Tjin Asjoe-Croes a 
duna di conoce. 


Cu un total di 320 camber, e obhetivo 
cu Aruba Tourism Authority ta premira 
pa aña 2014, esta un crecemento 
di 6% den cantidad di turistanan, ta 
mara entre otro cu introduccion di 
Ritz Carlton. Aruba lo por ta contando 
cu un minimo di 25.000 bishitante 
adicional pa nos isla otro aña. Mas 
leu, ATA ta kere cu apertura di Ritz 
Carlton lo tin su debido beneficionan 
pa e mercado di turistanan for di Merca, 
conforme cu nan mesun strategia. E otro 
bentaha sin duda ta e interes, inversion 
y determinacion di Ritz Carlton 


pa conkista y bay tras di diferente 
mercadonan di Latino America. E 
facilidadnan pa dirigi e strategia riba e 
mercado di MICE (Meetings Incentives 
Conferences, Exhibitions) tambe lo haci 
posibel cu Aruba lo mira adelanto riba 
e area aki tambe. 


E perfil di e bishitantenan potencial 
pa Aruba mes ta pidi pa un hotel di e 
calidad y nivel di Ritz Carlton. Esaki sin 
duda ta cuadra cu e maneho di Aruba 
Tourism Authority tambe, conforme e 
maneho di Minister di Turismo. Di otro 
banda, apertura di e cadena di Ritz 
Carlton na Aruba lo por sirbi como 
un impulso pa otro acomodacionnan 
pa ta un poco mas skerpi den nan 
acercamento. Specialmente awor cu 
Aruba ta conta cu un cadena di hotel 
asina renombra mundialmente manera 
ta Ritz Carlton. 

Xander Bogaerts ricibi manera un heroe 


Publico grandi na presentacion 
tocante Federico Oduber na Cas di Aruba 


Aruba henter a ricibi e hungador di 
baseball Arubiano Xander Bogaerts 
como un heroe na su yegada na Aruba, 
despues cu Xander hunto cu su team 
Boston Red Sox a gana e titulo di 
Serie Mundial. Den VIP room di Reina 
Beatrix Xander den compania di su 
mama Sandra Brown y ruman homber 
Jair a keda ricibi pa Prome Minister 
Mike Eman, Minister di Deporte Alex 
Schwengle, Minister di Asuntonan 
Social Paul Croes, Minister di Finanzas 
Juan David Yrausquin y Minister 
di Enseñansa Michelle Hooyboer- 
Winklaar. Tambe Presidente di Staten 
Marisol Lopez-Tromp y diferente 
parlamentarionan tabata presente ta 
aeropuerto. 


Pafor di aeropuerto tabata tin un 
publico grandi pa saluda e beisbolista. 
Despues Xander a sali pa su bario San 


Nicolas, unda banda di caminda ela 
baha for di auto pa saluda e publico 
para banda di caminda. 
E team di Boston Red Sox den su 


historia a yega di gana e Serie Mundial 
ocho biaha caba. 


Na Cas di Aruba a tuma lugar un pre- 
sentacion di Pedro Velasquez tocante 
e poeta Arubiano Federico Oduber. 
Den cuadro di e aña actual proclama pa 
Gobierno di Aruba como ‘Aña di Papia- 
mento’, a organiza e encuentro special 
aki den ‘Sala Padu’ na Cas di Aruba, 
unda cu e tantisimo invitadonan por 


a scucha e charla interesante aki ofreci 
pa Pedro Velasquez. Presente bou di 
e publico tabara escritornan Arubiano. 
manera Dennis Henriquez, Quito Nico- 
laas y Henri Habibe. 
E presentacion di Pedro Velasquez cu ta 
hiba e titulo ‘E rebeldia estetico di Fed- 


erico Oduber’ a duna un analisis di e 
obra poetico ‘Putesia’ (1973), cual obra 
e trece hopi conmocion den e mundo 
literario di Papiamento. ‘Putesia’ a sacu- 
di e tradicion poetico cu tabata existi na 
un manera di opina y figuracion poeti- 
co masha inusual. 
Pedro Velasquez a concentra den su 
ensayo ariba e credo poetico, cu ta e 
manera cu e poeta ta pensa y sinti kico 
poesia mester ta. Den esaki segun sr. 
Velasquez Federico Oduber a mus- 
tra cu poesia no ta unicamente buni- 
ta, pero mester representa diferente 
aspecto den bida. 
E poesia ‘Putesia’, ta yena cu nocion 
ariba morto. Federico na un manera 
desespera ta identifica bida cu morto. 
E ta nenga na kere den un bida eterno 
segun religion Cristian y e ta fulmina 
contra di e promesanan religioso aki. 
Segun Pedro Velasquez, Federico Odu- 
ber merece mas reconocimento como 
poeta den su mesun mundo di Papia- 
mento y tambe den region y ariba nivel 
mundial. 

Recientemente a tuma lugar den 
‘Galeria Kunst aan de Kade’ na Grand 
Café Verderop den Delft presentacion 
di e buki di poema ‘Melange’, scirbi pa 
sr. Samuel Dumfries. 
E cafe a keda transforma den un atmos- 
phera romantico y sensual di un selva 
tropical na unda sonidonan ritmico y 
suave toka pa instrumentonan natural 
manera Djembe cu rainmakers a duna 
un extra dimension caloroso na e ano- 
chi di poesia presenta door di e autor 
Samuel Dumfries. Samuel a recita su 
poesianan di su buki ‘Melange’ na e 
publico presente mientrastanto e taba- 
ta wordo acompaña door di su amigo- 
nan di ‘Drums of the Earth’. Cu su voz 
trankilo Samuel a sa di mishi y ampli- 


Author Samuel Dumfries ta lansa su boeki di poema ‘Melange’ 


Muchanan a goza cu un atardi cu Compa Nanzi 


Cas di Aruba a tene un merdia hopi 
exitoso cu cuentanan di Compa Nanzi 
caminda alrededor di 16 mucha y nan 
mayornan a pasa un merdia masha 
ameno. Director interino di Cas di Aru- 
ba sra. Shandra John a yama tur hende 
bon bini. Sra. John a bisa di ta contento 
cu Cas di Aruba por a brinda e opor- 
tunidad pa e presentacion di e Festi- 
val Compa Nanzi na nos muchanan. Ela 
gradici e organisador y principalmente 
sra. Lorraine Verhoeff cu a presenta e 
idea pa incorpora Cas di Aruba den e 
gira di e festival aki. 


Durante e programa - cu a consisti di 
lesa cuentanan di Nanzi, obra di teatro 
y musica - e muchanan y nan mayornan 
a gosa un mundo. Nan a cera conoci na 
un manera hopi interactivo cu e cuen- 
tanan di Nanzi y e personahenan mas 
principal den e cuentanan cu ta Compa 
Nanzi, Shi Maria y Cha Tiger. 


Na final e mayornan por a cumpra un 
buki di cuentanan di Nanzi y e escri- 
tor di e buki sr. Herman Pieters a scirbi 
un bunita mensahe pa e muchanan den 
nan buki. E Festival Compa Nanzi ta den 


un gira na Hulanda y ta patronisa pa 
Skanfonds. Cas di Aruba por mira atras 
ariba un evenemento sumamente exi- 
toso. Tur presente grandi y chikito a 
gradici Cas di Aruba pa a organisa un 
merdia asina y laga e muchanan di ori- 
gen Arubiano cu ta lanta na Hulanda 
cera conoci cu e cuentanan di Compa 
Nanzi. 


fica e sentimientonan elementario cu ta 
reina den nos manera pas y amor pa bo 
prohimo soledad, dolor y fe den nos 
creador. Cu e sonido melodioso di e 
flauta cu a compañe ora ela declama 
e.o. e poema ‘A Sense of Belonging’ e 
ta manera e olanan suave cu ta bai y bini 
ora bo ta na beach cu tin biaha ta bira 
un poco mas bruto locual ta esencial 
y ta expresa e harmonia di nos natu- 
ralesa. 


Melange ta recomendabel pa tur hende 
y siguramente e lector lo reconoce su 
mes den diferente di e poemanan. Pa 
mas informacion bishita su website na 
www.SamuelDumfries.com 

Den Museum de Fundatie na Zwolle 
tin un exposicion bou di e titulo ‘Tro- 
pisch Koninkrijk’ den cuadro di 200 aña 
di Reino Hulandes. E exposicion aki ta 
duna un bista amplio di arte contempo- 


Exposicion ‘Tropisch Koninkrijk’ 
cu artistanan Arubiano 


raneo di Aruba, Curaçao, St. Maarten, 
Bonaire, Saba y St. Eustatius. Cu obranan 
di binti artista e museo ta presenta un 
variedad na estilo di arte. 
E artistanan Arubiano cu ta participa 
na e exposicion ta Ciro Abath, Stan 
Kuiperi, Elvis Lopez, Osaira Muyale y 
Ryan Oduber 


E exposicion na habri te cu 16 di maart 
2014 y e localidad ta Paleis a/d Blij- 
markt, Blijmarkt 20, 8011 NE Zwolle 
E orario cu e exposicion por wordo bis- 
hita ta di diamars te cu diadomingo di 
11or di mainta te 5or di atardi. Pa mas 
informacion: www.museumdefundatie. 
nl of 0572-388188 


E grupo musical Ola Caribense ta 
celebra su prome lustro cu presentacion 
di su CD di estreno ‘TIMELESS’, cu lo sali 
dia 24 di december 2013. 
E CD ta contene areglonan inspira pa 
musica tradicional di Aruba, Boneiro y 
Curaçao. 
Esaki ta resultado di un cooperacion 
masha bunita y estrecho entre e 
nucleo fiho di musiconan cu diferente 
compositor, areglista y musiconan invita 
– tur di diferente nacionalidad, edad y 
experiencia musical bou di e liderazgo 
inspirador di Adillée Praag di Curaçao. 
Nan ta bini hunto cu e ambicion di 
Ola Caribense pa mantene e musica 
tradicional Antiyano bibo. 
Por sinti e saus Arubano entre otro den 
e wals ‘Anette’ di Rufo Wever y e wals 
hopi conoci ‘Na mi un chens’ di Padu 
del Caribe. E version special di ‘Na mi 
un chens’ ta canta pa e duo cu ta consisti 
di ex Minister Plenipotenciario di Aruba 


Ola Caribense ta saca su CD di estreno ‘TIMELESS’ 


Edwin Abath y e cantante Curasoleño 
Yumarya Grijt. Bo no por falta e CD aki 
den bo coleccion. 


Informacion 
di 
contacto: 
www. 
olacaribense.com\ info@olacaribense. 
com 


E celebracion di Arubadag otro aña lo ta diadomingo 


30 di maart 2014 den Broodfabriek na Rijswijk. 


Mas informacion lo sigi via e website special di Arubadag: 


Arubadag 2014 


www.arubadagviering.nl 

Na Aruba e ambiente di Pasco 
a cuminsa ta reina den tur scina 
di e isla. Banda di e decoracion 
den e tiendanan y e casnan, tur 
rotonde rond di isla a keda dor- 
na cu decoracion di Pasco. 
Manera ta e tradicion di tur aña 
tur bista tabata ariba e decora- 
cion di luz na e casitanan na Sero 
Preto. E aña aki e parti principal 
di e decoracion ta un replica di 
Misa San Francisco na ocacion di 
200 aña di aniversario di e misa 
na Playa. 


Ambiente di Pasco na Aruba 

